32 Ang pundok sa mga mga magtutuo nagkahiusa sa hunahuna ug kasingkasing. Ug wala kanilay miingon nga siya ray tag-iya sa iyang kabtangan kondili silang tanan nag-ambiyay sa tanang mga butang nga ilang gihuptan.33 Uban sa dakong gahom, ang mga apostoles nagsaksi mahitungod sa pagkabanhaw ni Ginoong Hesus ug ang Dios nagpanalangin pag-ayo kanilang tanan. 34 Walay usa kanila nga nakulangan. Kadtong may mga uma o mga balay nagbaligya niini 35 ug ang halin gitugyan nila sa mga apostoles. Gibahinbahin kini sa mga apostoles ngadto sa tagsatagsa sumala sa ilang gikinahanglan. 36 Ug mao si Jose, usa ka Levita nga taga-Cipre nga ginganlan sa mga apostoles ug Bernabe (nga sa ato pa, “Ang Magdadasig”) 37 mibaligya sa iyang uma ug ang halin niini iyang gitugyan sa mga apostoles.